
ROMÂNIA

JUDEŢUL TIMIŞ

MUNICIPIUL TIMIŞOARA

PRIMAR
Nr.SC2020-10086/07.05.2020
REFERAT DE APROBARE A PROIECTULUI DE HOTĂRÂRE
Privind declararea de interes public local a  imobilului situat în Timişoara, str. Gheorghe Doja nr.29, înscris în CF nr.436014 Timişoara cu nr. top 11774, 11775  şi înaintarea către Guvernul României a cererii privind   trecerea  acestui imobil din proprietatea Statului Român şi din administrarea Ministerului Sănătăţii în domeniul public al Municipiului Timişoara şi în administrarea Consiliului Local  al Municipiului Timişoara, în vederea emiterii  a unei hotãrâri de guvern
1. Descrierea situaţiei actuale. 

    Fosta Şcoala Generală  nr. 22  a funcţionat  în imobilele  din P-ţa Bălcescu nr 3, str. Gheorghe Doja nr. 27 şi str. Gheorghe Doja nr. 29. La acestă dată  Şcoala gimnazială nr. 22 se află în structura organizatorică a  Liceului Teoretic „Grigore Moisil” şi funcţionează în aceleaşi locaţii, mai puţin în imobilul din Str. Gheorghe Doja nr. 29 care se află în stare de degradare.

     Imobilul constând în construcţie şi teren, situat în  str. Gheorghe Doja nr. 29,  înscris în CF  nr. 436014 Timişoara, CF vechi nr. 10 cu top nr.11774, 11775 nu a făcut obiectul protocolului  de predare- primire, încheiat în anul 2001 între ISJ Timiş  şi Municipiul Timişoara, prin care clădirile şi terenurile  în care se desfăşoară activitatea unităţilor de învăţământ preuniversitar de stat, au fost preluate în domeniul public al Municipiului Timişoara, conform prevederilor art. 166 alin. 4 din Legea Învăţământului nr. 84/1995 modificat în baza art.1 din O.U.G nr.30/14.04.2000, fapt  pentru care  nu a putut fi înregistrat în evidenţa contabilă  a mijloacelor fixe  şi nu a  fost posibilă înscrierea în cartea funciară a dreptului de proprietate publică a Municipiului Timişoara asupra acestui imobil.
      Conform înscrisurilor din  CF  nr. 436014 Timişoara, asupra imobilului situat în Timişoara str. Gheorghe Doja nr. 29, este înscris dreptul de proprietate al Statului Român şi administrarea Ministerului Sănătăţii şi  Ocrotirii Sociale,  din anul 1943.

     Pentru trecerea acestui imobil în domeniul public al Municipiului Timişoara a fost adoptată Hotărârea Consiliului Local cu nr. 187/23.04.2019 prin care  s-a aprobat înaintarea către Guvernul României a propunerii de emitere a unei hotãrâri de guvern privind  trecerea imobilului compus din construcţie şi teren, situat în Timişoara, str. Ghheorghe Doja nr.29, înscris în CF  nr. 436014 Timişoara, cu top nr.11774, 11775, din proprietatea Statului Român şi din administrarea Ministerului Sănătăţii în domeniul public al Municipiului Timişoara şi în administrarea Consiliului Local  al Municipiului Timişoara precum şi declararea imobilului  din bun  de interes public naţional în bun de interes public local, pentru  a fi utilizat  pentru desfăşurarea  învăţământului primar al  Liceului Teoretic "Grigore Moisil".

    Documentaţia necesară pentru promovarea  proiectului de hotărâre de guvern pentru trecerea imobilului, situat în  str. Gheorghe Doja nr.29 din proprietatea Statului Român şi din administrarea Ministerului Sănătăţii în domeniul public al Municipiului Timişoara şi în administrarea Consiliului Local al Municipiului Timişoara, a fost înaintată către Ministerul Dezvoltării Regionale şi Administraţiei Publice  cât şi către  Ministerul Sănătătii, cu adresa nr. SC2019-1625/28.06.2019.

      Prin adresa cu nr.97590/17.07.2019, înregistrată la instituţia noastră sub nr.SC2019-19156/29.07.2019, Ministerul Dezvoltării Regionale şi Administraţiei Publice ne-a adus la cunoştinţă  ca a  redirecţionat documentaţia către  Ministerul Sănătăţii în vederea iniţierii proiectului de hotărâre de guvern. 

    Prin adresa cu nr. 38713/12.03.2020, înregistrată la instituţia noastră sub nr.SC2020-7352/23.03.2020, Ministerul Sănătăţii ne-a comunicat că Hotărârea Consiliulului Local cu nr. 187/23.04.2019  privind trecerea imobilului  din  str. Gheorghe Doja nr.29, din proprietatea Statului Român şi din administrarea Ministerului Sănătăţii în domeniul public al Municipiului Timişoara  nu mai poate fi document justificativ al proiectului  de Hotărâre de Guvern, datorită  apariţiei OUG nr. 57/2019 privind Codul administrativ, prin  care  se prevede modalitatea de trecere  a unui bun din domeniul public al statului în domeniul public al unei unităţi administrativ-teritoriale şi  ne solicită emiterea unei noi hotărâri de consiliu, în conformitate  cu reglementările   prevăzute la art. 292 din Codul administrativ.
    Ţinând  cont de  cele de mai sus  se impune emiterea unei noi hotărâri  de consiliul local  având  ca scop  trecerea imobilului  din str. Gheorghe Doja nr.29 din proprietatea Statului Român şi din administrarea Ministerului Sănătăţii în domeniul public al Municipiului Timişoara şi în administrarea Consiliului Local  al Municipiului Timişoara.    

     Conform  prevederilor art.20, alin.1) din Legea nr.1/2011 a educaţiei naţionale autorităţile administraţiei publice locale asigură, în condiţiile legii, buna desfăşurare a învăţământului preuniversitar  de stat în localităţile în care acestea îşi exercită autoritatea.  

    2. Concluzii

   Având în vedere cele prezentate mai sus, considerăm necesară şi oportună promovarea proiectului de hotărâre privind declararea de interes public local a  imobilului situat în Timişoara, str. Gheorghe Doja nr.29, înscris în CF nr.436014 Timişoara cu nr. top 11774, 11775  şi înaintarea către Guvernul României a cererii privind trecerea acestui imobil din proprietatea Statului Român şi din administrarea Ministerului Sănătăţii în domeniul public al Municipiului Timişoara şi în administrarea Consiliului Local  al Municipiului Timişoara, în vederea emiterii  a unei hotãrâri de guvern. 

